8 Wenke: Voorkom Diabetiese Hartprobleme | Manna Health
Alhoewel baie mense met tipe 2 diabetes bekommerd is daaroor om hul sig te verloor of om 'n amputasie te moet hê, is die grootste gevaar probleme met die hart.
Byna 65% van mense met tipe 2-diabetes sterf aan hartsiektes of 'n beroerte. Diabete is tussen twee- en vier keer meer geneig om aan hartsiektes te sterf as mense sonder diabetes. Dit is baie kommerwekkende statistieke!
As iemand met diabetes gediagnoseer word, het hulle waarskynlik al sowat tien jaar prediabetes gehad. Teen hierdie tyd is hul risiko vir kardiovaskulêre siektes buitengewoon groot. En dan, nog tien jaar later kan hulle hul eerste hartprobleme verwag!
Waarom is dit so 'n ernstige gevaar?
Mense met tipe 2 diabetes staar 'n geweldige uitdaging in die gesig. Nie net hulle sukkel om hulle bloedsuikervlakke te beheer nie, maar in meeste gevalle, het hulle ook groot probleme met hul cholesterol, bloeddruk, en natuurlik hul gewig.
So wat kan ons doen om diabetiese hartprobleme te voorkom?
Jy moet minstens tyd maak vir 30 minute se fisiese oefeninge elke dag. Dis maklik om verskonings te soek hoekom jy nie kan oefen nie, maar wat as jou lewe daarvan afhang? Wel, in hierdie geval doen dit!
En dit hoef ook nie moeilik te wees nie…
Stap sommer net elke dag 'n halfuur. Of breek dit op en stap tien minute na elke maaltyd. Slaan die hysbak of roltrap oor, en neem eerder die trappe.
Parkeer aan die verste kant van die parkeerarea en stap na jou bestemming. Doen enigiets om gesonder te wees en meer oefening in te kry.
As jy hierdie kopskuif kan maak en aktief kan kyk waar jy oefening kan inpas, raak alles net soveel makliker.
Eerste dinge eerste – vergeet dat "vet cholesterol en hartprobleme veroorsaak". Daar is bewys dat dit onwaar is. Wees liewer versigtig vir kos met 'n hoë suiker of 'n hoë koolhidraat inhoud. Eet baie vars groente, tesame met gesonde proteïene soos vis, hoender, beesvleis, of vegetariese proteïene.
Laat gereeld jou bloeddruk toets. Dit moet onder 130/80 wees vir meeste mense. Dit is 'n goeie aanduiding van jou hart se gesondheid.
En wees ook baie versigtig vir daai bloeddruk pilletjies wat die dokters al te maklik uitdeel – dit help dalk vir die simptome maar dit kan die probleem baie vererger!
MOENIE op 'n kits-dieet gaan nie. Dit werk dalk om vinnig 'n paar kilogramme te verloor, maar daai gewig kom net so vinnig weer terug.
Net soos met oefening is dit krities om 'n kopskuif te maak na 'n gesonde leefstyl. Volg 'n volhoubare, gesonde langtermyn eetplan wat help om gewig te verloor en dit weg te hou. Dit help ook om jou algehele gesondheid te verbeter.
As jy 'n goeie riglyn nodig het, laai gerus die GRATIS Manna Dieet E-boek af. Dit sal jou help om stelselmatig en egalig gewig te verloor – en meer belangrik, verseker dat daardie gewig nie weer terugkom nie.
As jy rook – HOU OP
As jy vir 'n goeie rede gewag het om op te hou rook, is dit nou hierdie. Die belangrikste ding om te onthou dat self al is dit moeilik en jy struikel, moet jy net nooit ooit ophou probeer nie.
Dit kan veral moeilik wees vir mense wat al jare rook, maar op die ou end van die dag is dit uit-en-uit die moeite werd. Daar is baie manier om op te hou rook, so probeer hulle almal tot jy die een kry wat vir jou werk.
Jy behoort jou cholesterol ten minste een keer per jaar laat toets. Onthou, daar is goeie cholesterol sowel as slegte cholesterol.
So lyk gesonde cholesterol vlakke:
Die heel beste ding wat jy kan doen om diabetiese hartprobleme te voorkom is om die wortel van die probleem aan te spreek.
Siende dat diabetes die oorsaak is, moet ons terug gaan na die oorsaak van diabetes en dit aanspreek. En dit is natuurlik onbeheerde bloedsuiker vlakke.
En hoe doen mens dit?
Om diabetes onder beheer te kry moet jy 'n besluit maak om positiewe leefstyl veranderings te maak. Diabetes is nie iets wat oornag ontstaan nie, en dus is daar ook nie 'n oornag oplossing nie.
Kom ons kyk hoe mens dit met gesonde leefstyl besluite kan oorkom…
Category: Diabetes, NuusBy pietersteyncoetzee March 3, 2020 Leave a comment
PreviousPrevious post:How to Deal With Itchy Skin During MenopauseNextNext post:Hoe Lank Vat Dit Om Werklik Gewig Te Verloor?